钦定古今图书集成/明伦汇编/官常典/第085卷 > 邵惠公颢
## 钦定古今图书集成/明伦汇编/官常典/第085卷 > 邵惠公颢

按《周书》本传，“颢，太祖之长兄也。德皇帝娶乐浪王氏，
是为德皇后，生颢。次杞简公连，次莒庄公洛，生次太
祖。颢性至孝，德皇后崩，哀毁过礼，乡党咸敬异焉。德
皇帝与卫可孤战于武川南河，临阵坠马，颢与数骑
奔救，击杀数十人，贼众披靡，德皇帝乃得上马引去。
俄而贼追骑大至，颢遂战殁。保定初，追赠太师、柱国”
大将军、大冢宰、大都督、恒朔等十州诸军事、恒州刺
史，封邵国公，邑万户，谥曰惠颢。三子：什肥、导、护。护别
有传。